Diari Oficial de la Generalitat Valenciana


Sumari del DOGV 5112, del 11-10-2005 (2005/9988)

RESOLUCIÓ de 22 d'abril de 2005, de la directora general del Servef, per la qual s'autoritza una transferència de crèdit entre el capítol II dels subprogrames 322.59, Administració i Coordinació General, 322.52, Formació Professional Ocupacional i Contínua, i 322.54, Inserció Laboral, per un import de cent mil euros (100.000,00 €). Exp. modificació: 31.011/2005.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5112

Data del DOGV
:   11-10-2005

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2005/9988


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 22 d'abril de 2005, de la directora general del Servef, per la qual s'autoritza una transferència de crèdit entre el capítol II dels subprogrames 322.59, Administració i Coordinació General, 322.52, Formació Professional Ocupacional i Contínua, i 322.54, Inserció Laboral, per un import de cent mil euros (100.000,00 €). Exp. modificació: 31.011/2005. [2005/Q9988]
  
El pressupost del Servef per a l'exercici 2005 inclou una dotació de 2.675.480 euros per a atendre les despeses derivades de l'execució del capítol II del subprograma 322.54, Inserció Laboral, dels quals 1.715.480,00 euros provenen del finançament no condicionat de la Generalitat Valenciana.
  
Una vegada iniciat l'exercici, s'ha detectat que la citada dotació és insuficient per a atendre les despeses d'arrendament d'oficines d'Ocupació i les despeses addicionals no previstes inicialment però necessàries per a aconseguir l'adequat funcionament dels servicis sobre la base dels objectius plantejats per a l'actual exercici. Es calcula la insuficiència en 100.000,00 euros.
  
Per a atendre aquesta insuficiència, la secretària general proposa una transferència de crèdit a càrrec dels fons no condicionats aportats per la Generalitat Valenciana per a finançar el capítol II del subprograma 322.59, Administració i Coordinació General, per 50.000,00 euros i del subprograma 322.52, Formació Professional Ocupacional i Contínua, per 50.000,00 euros.
  
Per tot això, vist l'informe favorable de data 22 d'abril del 2005, de la Intervenció Delegada en el Servef; tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana (articles 32 i 33); la Llei 14/2004, de 29 de desembre, de Pressupostos de la Generalitat Valenciana per a l'exercici 2005 (articles 17 i 20), i el Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del Servef, resolc:
  
Autoritzar la següent transferència de crèdit entre el capítol II dels subprogrames i pels imports que s'indiquen tot seguit:
  
Aplicacions pressupostàries de despesa que minoren: Import:
  
72.01.21.1077.923 59.2 50.000,00 €
  
87.14.32.7178.071 52.2 50.000,00 €
  
Aplicacions pressupostàries de despesa que augmenten: Import:
  
34.31.96.7515.818.65.6 100.000,00 €
  
València, 22 d'abril de 2005.- La directora general del Servef: Ana Encabo Balbín.